Rikunarita-ORG/Wikinium huggingface dataset:
# రణ్ వీర్ సింగ్

| రణ్ వీర్ సింగ్ |
| --- |
| 2015లో బాజీరావ్ మస్తానీ ప్రచార కార్యక్రమంలో రణ్ వీర్ |
| జననం | రణ్ వీర్ సింగ్ భావ్నాని  (1985-07-06) 1985 జులై 6 ముంబై, మహారాష్ట్ర |
| పాఠశాల/కళాశాలలు | ఇండియానా విశ్వవిద్యాలయం |
| వృత్తి | నటుడు |
| క్రియాశీలక సంవత్సరాలు | 2010–ప్రస్తుతం |
| భాగస్వామి |
దీపికా పడుకోణె ​(m. 2018)​ |
| బంధువులు | చాంద్ బర్క్ (నాయనమ్మ) |

**రణ్‌వీర్ సింగ్** భారతీయ సినిమా నటుడు. ఆయన 2010లో యష్ రాజ్ ఫిల్మ్స్ రొమాంటిక్ కామెడీ బ్యాండ్ బాజా బారాత్ తో అనుష్క శర్మతో కలిసి నటుడిగా అరంగేట్రం చేశాడు.  ఆయన తన నటనకు ఫిలింఫేర్ ఉత్తమ పురుష అరంగేట్ర సినిమాగా అవార్డు గెలుచుకున్నాడు. ఆ తర్వాత ఆ కంపెనీ లేడీస్ వర్సెస్ రికీ బహల్ 2011లో శర్మతో కలిసి నటించాడు. రణ్‌వీర్ సింగ్ 2013లో లూటేరాలో విషాద దొంగగా నటించినందుకు విమర్శకుల ప్రశంసలు అందుకున్నాడు, తరువాత సంజయ్ లీలా భన్సాలీ శృంగార నాటకం గోలియోన్ కి రాస్లీలా రామ్-లీలాలో, దీపికా పదుకొనేతో కలిసి నటించాడు.

## బాల్యం, విద్యాభ్యాసం

రణ్ వీర్ సింగ్ ముంబై లోని బాంద్రా ఈస్ట్ ప్రాంతంలో పుట్టి పెరిగాడు. అమెరికాలోని ఇండియానా యూనివర్శిటీలో బి. ఎ కాపీరైటింగ్ లో చేరాడు. నటనకు సంబంధించిన తరగతులకు హాజరయ్యాడు.

## సినిమా అవకాశాలు

అమెరికా నుంచి తిరిగి వచ్చిన తరువాత ముంబైలోని ఓ యాడ్ ఏజెన్సీ లో కాపీరైటర్ గా చేరి సినిమా ప్రయత్నాలు ప్రారంభించాడు. యశ్ రాజ్ ఫిల్మ్స్ తాము నిర్వహిస్తున్న బ్యాండ్ బాజా బారాత్ సినిమా కోసం నటీనటుల ఎంపిక జరుగుతుందని తెలిసి అందులో పాల్గొన్నాడు. అందులో ఇతనికి అవకాశం వచ్చింది. 2010లో విడుదలైన చిత్రం ఇతనికి శుభారంభాన్నిచ్చింది. జయేశ్ భాయ్ జోర్దార్ రాకీ ఔర్ రాణీ కీ ప్రేమ్ కహానీ

## దాదాసాహెబ్ ఫాల్కే అవార్డు

2022 ఫిబ్రవరి 20న ముంబైలో నిర్వహించిన దాదాసాహెబ్ ఫాల్కే ఇంటర్నేషనల్ ఫిల్మ్ ఫెస్టివల్ అవార్డ్స్ - 2022 లో 83 సినిమాలో నటించిన రణవీర్ సింగ్కు ఉత్తమ నటుడు గా ఎంపికయ్యాడు.

## ఇవి కూడా చూడండి

* రణ్‌వీర్ సింగ్ ఫిల్మోగ్రఫీ

## మూలాలు
# మిమీ (2021 హిందీ సినిమా)

| మిమీ |
| --- |
| దర్శకత్వం | లక్ష్మణ్‌ ఉటేకర్‌ |
| రచన | **కథ, స్క్రీన్ ప్లే:** లక్ష్మణ్‌ ఉటేకర్‌ రోహన్ శంకర్ **డైలాగ్స్:** రోహన్ శంకర్ |
| నిర్మాత | దినేష్ విజన్ జియో స్టూడియోస్ |
| తారాగణం | కృతి సనన్ , పంకజ్‌ త్రిపాఠి |
| ఛాయాగ్రహణం | ఆకాష్ అగర్వాల్ |
| కూర్పు | మనీష్ ప్రధాన్ |
| సంగీతం | ఎ. ఆర్. రెహమాన్ |
| నిర్మాణ సంస్థలు | మ్యాడ్‌డాక్ ఫిలింస్ జియో స్టూడియోస్ |
| పంపిణీదార్లు | జియో సినిమా నెట్‌ఫ్లిక్స్‌ |
| విడుదల తేదీ | 26 జులై 2021  |
| దేశం |  భారతదేశం |
| భాష | హిందీ |

**మిమీ** 2021లో విడుదలైన హిందీ సినిమా. మ్యాడ్‌డాక్ ఫిలింస్, జియో స్టూడియోస్ బ్యానర్లపై దినేష్ విజన్ నిర్మించిన ఈ సినిమాకు లక్ష్మణ్‌ ఉటేకర్‌ దర్శకత్వం వహించాడు. కృతి సనన్ , పంకజ్‌ త్రిపాఠి ప్రధాన పాత్రల్లో నటించిన ఈ సినిమా 30 జులై 2021న విడుదల కానుంది. ఈ సినిమాను జూలై 30న విడుద‌ల చేయాల‌ని నెట్‌ఫ్లిక్స్ భావించింది, కానీ వెబ్‌సైట్స్‌లో పైర‌సీ రిలీజ్ కావడంతో జూలై 26న సినిమాను విడుదల చేశారు.

69వ జాతీయ చలనచిత్ర అవార్డులలో, ఈ సినిమా ఉత్తమ నటి (సనన్), ఉత్తమ సహాయ నటుడు (త్రిపాఠి) విభాగాల్లో 2 అవార్డులను గెలుచుకుంది. 67వ ఫిల్మ్‌ఫేర్ అవార్డ్స్‌లో, *మిమీ* ఉత్తమ సంగీత దర్శకుడు (ఏ.ఆర్.రెహమాన్), ఉత్తమ నేపథ్య గాయని (" పరమ సుందరి "కి శ్రేయా ఘోషల్ ) సహా 6 నామినేషన్లు అందుకుంది, 3 అవార్డులను ఉత్తమ నటి (కృతి సనన్), ఉత్తమ సహాయ నటుడు (పంకజ్ త్రిపాఠి), ఉత్తమ సహాయ నటి (సాయి తమ్‌హంకర్) గెలుచుకుంది.

## కథ

అవివాహిత అయిన మిమి కృతి సనన్ ను ఆమె మిత్రుడు పంకజ్‌ త్రిపాఠి సరొగసిలో మంచి డబ్బు ఉందని ఒప్పిస్తాడు. విదేశీ జంట నుంచి 20 లక్షల రూపాయలకు డీల్‌ కుదురుతుంది. ఆ గర్భం దాల్చి బిడ్డను ఇవ్వడంలో భాగంగా ఆమె ఊరు విడిచి ఇంకో కొత్త ప్రాంతానికి వెళ్లి మిత్రుడిని భర్తగా చెప్పి నివాసం ఉంటుంది. అంతా బాగానే ఉందనుకున్న సమయాన డబ్బు ఇచ్చిన విదేశీ జంట తమకు ఆ బిడ్డ వద్దని చెబుతారు.. ఇప్పుడు బిడ్డను ఏం చేయాలి ? గర్భాన్ని మోస్తున్న హీరోయిన్‌ను ఆమె తల్లిదండ్రులు నిలదీస్తారు ? కడుపులో ఉన్న ఆ బిడ్డ భవిష్యత్తు ఏమిటి?? అనేదే మిగతా సినిమా కథ.

## నటీనటులు

* కృతి సనన్
* పంకజ్ త్రిపాఠి
* సాయి తమ్‌హంకర్
* మనోజ్ పహ్వా
* సుప్రియా పాఠక్
* ఆకాష్ సోలంకి
* ఎవెలిన్ ఎడ్వర్డ్స్
* జయ భట్టాచార్య
* అమర్‌దీప్ ఝా
* పంకజ్ ఝా

## సాంకేతిక నిపుణులు

* బ్యానర్: మ్యాడ్‌డాక్ ఫిలింస్, జియో స్టూడియోస్
* నిర్మాత: దినేష్ విజన్
* కథ, స్క్రీన్ ప్లే, దర్శకత్వం: లక్ష్మణ్‌ ఉటేకర్‌
* సంగీతం: ఎ. ఆర్. రెహమాన్
* సినిమాటోగ్రఫీ: ఆకాష్ అగర్వాల్
* ఎడిటర్: మనీష్ ప్రధాన్

## మూలాలు
# కీర్తి చక్ర

| కీర్తి చక్ర |
| --- |
|  కీర్తి చక్ర , దాని రిబ్బన్, భారతదేశం యొక్క రెండవ అత్యధిక శాంతికాల అలంకరణ |
| Type | పతకం |
| Awarded for | ప్రస్ఫుటమైన శౌర్యానికి అవార్డు. |
| దేశం |  భారతదేశం |
| అందజేసినవారు |  భారతదేశం |
| Eligibility | * ఆర్మీ, నేవీ , వైమానిక దళం, రిజర్వ్ ఫోర్సెస్, టెరిటోరియల్ ఆర్మీ, మిలిషియా , చట్టబద్ధంగా ఏర్పాటైన ఇతర దళాలకు చెందిన అన్ని ర్యాంక్‌ల అధికారులు, పురుషులు , మహిళలు.
* సాయుధ దళాల నర్సింగ్ సర్వీసెస్ సభ్యులు.
* సెంట్రల్ పారా-మిలిటరీ ఫోర్సెస్ , రైల్వే ప్రొటెక్షన్ ఫోర్స్‌తో సహా అన్ని రంగాలకు చెందిన పుర పౌరులు , పోలీసు బలగాల సభ్యులు.
 |
| Post-nominals | KC |
| Status | ప్రస్తుతం అవార్డు పొందుతున్నారు |
| Established | 1952 (1952) |
| మొదటి బహుమతి | 1952 |
| Last awarded | 2019 |
| Total awarded posthumously | 198 |
| Total recipients | 496 (As of 2021) |
| Precedence |
| Next (higher) |  పరమ విశిష్ట సేవా పతకం |
| Equivalent |  మహా వీర చక్ర |
| Next (lower) |  పద్మశ్రీ పురస్కారం |

**కీర్తి చక్ర** అనేది భారతదేశ సైనిక పురస్కారాలు, అలంకారాలలోఒకటి. ఇది భూమిపై, సముద్రంలో, గాలిలో శత్రువుకు ఎదురొడ్డి ప్రస్ఫుటమైన శౌర్య ప్రతాపాలు చూపినందుకు గాను ఈ పతకాన్ని ప్రదానం చేస్తారు. కీర్తి చక్ర అనేది మహా వీర చక్రకు సమానమైన శాంతి కాలం, ఇది యుద్ధ సమయంలో శౌర్య చర్యలకు ప్రదానం చేయబడుతుంది. ఇది ప్రభుత్వం అందించే శౌర్య పురస్కారం. వారి స్వంత ప్రాణాలకు తీవ్రమైన ప్రమాదం లేదా ప్రమాదం ఎదురైనప్పుడు అసాధారణమైన ధైర్యం, ధైర్యసాహసాలు ప్రదర్శించిన వ్యక్తులకు, జీవించి ఉన్నవారికి, మరణానంతరం వారికి అందించబడుతుంది. ఇది మహావీర చక్రానికి *సమానమైన శాంతికాలం*. శాంతికాల శౌర్య పురస్కారాల ప్రాధాన్యత క్రమంలో ఇది రెండవది, అశోక చక్ర తర్వాత, శౌర్య చక్ర కంటే ముందు వస్తుంది. 1967కి ముందు, ఈ అవార్డును *అశోక చక్ర, క్లాస్ II అని పిలిచేవారు.*

కీర్తి చక్ర 1952 జనవరి 26న స్థాపించబడింది, దీనిని భారత రాష్ట్రపతి అందజేస్తారు. ఇది భారతదేశంలో రెండవ అత్యున్నత శాంతికాల శౌర్య పురస్కారంగా పరిగణించబడుతుంది, ఇది అశోక చక్రానికి దిగువన ఉంటుంది. కీర్తి చక్రను భారత సాయుధ దళాల సభ్యులతో పాటు పోలీసు సిబ్బంది, ఇతర పారామిలిటరీ బలగాలతో సహా పౌరులకు వారి అసాధారణమైన ధైర్యసాహసాలు, పరాక్రమాలకు గుర్తింపుగా ప్రదానం చేయవచ్చు.

ఈ అవార్డు అశోకచక్రం యొక్క కేంద్ర చిత్రంతో వృత్తాకార వెండి పతకాన్ని కలిగి ఉంటుంది, దాని చుట్టూ తామర పువ్వుల దండ ఉంటుంది. మెడల్ వెనుకవైపు హిందీలో "కీర్తి చక్ర" అనే పదాలు చెక్కబడి ఉంటాయి. కీర్తి చక్ర గ్రహీతలు భారత రాష్ట్రపతి సంతకంతో కూడిన ధ్రువీకరణ పత్రం, నగదు పురస్కారాన్ని కూడా అందుకుంటారు.

కీర్తి చక్ర ప్రమాదంలో అసాధారణ ధైర్యం, నిస్వార్థతను ప్రదర్శించిన వ్యక్తులకు గౌరవం, గుర్తింపు చిహ్నంగా పనిచేస్తుంది. ఇది వారి త్యాగాలను గుర్తించడానికి, వారి ధైర్యాన్ని అనుకరించేలా ఇతరులను ప్రేరేపించడానికి ఒక మార్గం.

## ఇవి కూడా చూడండి

* భారతీయ సాయుధ దళాల పురస్కారాలు, పతకాలు

## మూలాలు
# గాంధీ శాంతి బహుమతి

|  |
| --- |
| Gandhi Peace Prize
 |
| గాంధీ శాంతి బహుమతి |
| పురస్కారం గురించి
 |
| **విభాగం** | International
 |
| **మొదటి బహూకరణ** | 1995
 |
| **మొత్తం బహూకరణలు** | 12
 |
| **బహూకరించేవారు** | Government of India
 |
| **నగదు బహుమతి** | ₹ 10 million
 |
| **మొదటి గ్రహీత(లు)** | Julius Nyerere
 |
| **క్రితం గ్రహీత(లు)** | Desmond Tutu
 |

**గమనిక** : *అమెరికా సంస్థ ప్రమోషన్ ఎండ్యూరింగ్ పీస్ చే ప్రదానం చేయు పురస్కారం గాంధీ శాంతి అవార్డు*
**గాంధీ శాంతి బహుమతి** (ఆంగ్లం : The **International Gandhi Peace Prize**), మహాత్మా గాంధీ పేరుమీద భారత ప్రభుత్వం ప్రదానం చేసే బహుమతి.

మహాత్మా గాంధీకి ఒక శ్రద్ధాంజలిగా ఈ బహుమతిని ప్రదానం చేస్తారు. మహాత్మా గాంధీ 125వ జయంతిని పునస్కరించుకుని, 1995లో భారత ప్రభుత్వం ఈ అంతర్జాతీయ గాంధీ శాంతి బహుమతిని ప్రవేశపెట్టింది. సంవత్సరానికోసారి, వ్యక్తులకు గాని, సంస్థలకు గాని, సామాజిక, ఆర్థిక, రాజకీయ, అహింసా మార్గంలో పనిచేసినవారికి ఈ బహుమతి ప్రదానం చేయబడుతుంది. మరీ ముఖ్యంగా గాంధీ సిద్ధాంతాలను అనుసరించినవారికి ఈ బహుమతి ప్రదానం చేయబడుతుంది. ఈ బహుమతి కింద, కోటి రూపాయలు, ఓ ప్రశంసాపత్రం ఓ జ్ఞాపిక అందజేయబడుతుంది. ఈ బహుమతి కొరకు ప్రదేశం, భాషా, లింగ, జాతి, వయోభేదాలంటూ లేవు.

ఈ బహుమతి న్యాయనిర్ణేతల బృందములో, భారత ప్రధానమంత్రి, లోక్‌సభలోని ప్రతిపక్షనాయకుడు, భారత ప్రధాన న్యామూర్తి, ఇతర ప్రముఖులు వుంటారు. ప్రతి సంవత్సరమునకు వీరే న్యాయ నిర్ణేతలుగా వ్యవహరించి, బహుమతి గ్రహీత పేరును వెల్లడిస్తారు.

పది సంవత్సారాల కాలంలో తమ కార్యక్రమ లక్ష్యాలను సాధించినవారు ఈ బహుమతికి అర్హులు. ఎవరైనా ప్రతిపాదన చేయవచ్చును.

## గాంధీ శాంతి బహుమతి గ్రహీతలు

| వరుస సంఖ్య
 | సంవత్సరం
 | పేరు
 | బహుమతి పొందినవారి వివరలు
 |
| --- | --- | --- | --- |
| 1.
 | 1995
 | జూలియాస్ నై నేరే
 | మొదటి టాంజానియా అధ్యక్షుడు
 |
| 2.
 | 1996
 | ఎ.టి.అరియరత్నె
 | స్థాపకుడు సర్వోదయ శ్రమదాన ఉద్యమం
 |
| 3.
 | 1997
 | గెర్హార్డ్ ఫిషర్
 |  |
| 4.
 | 1998
 | రామకృష్ణ మిషన్
 | స్థాపకుడు స్వామీ వివేకానంద
 |
| 5.
 | 1999
 | బాబా ఆమ్టే
 | సామాజిక కార్యకర్త
 |
| 6.
 | 2000
 | నెల్సన్ మండేలా (సహ-గ్రహీత)
 | మాజీ దక్షిణాఫ్రికా అధ్యక్షుడు
 |
| 7.
 | 2000
 | గ్రామీణ్ బ్యాంక్ (సహ-గ్రహీత)
 | స్థాపకుడు ముహమ్మద్ యూనుస్
 |
| 8.
 | 2001
 | జాన్ హ్యూమ్
 | ఉత్తర్ ఐర్లాండ్ రాజకీయవేత్త
 |
| 9.
 | 2002
 | భారతీయ విద్యా భవన్
 |  |
| 10.
 | 2003
 | వాక్లావ్ హావెల్
 |  |
| 11.
 | 2004
 | కొరెట్టా స్కాట్ కింగ్
 | మార్టిన్ లూథర్ కింగ్ సతీమణి
 |
| 12.
 | 2005
 | డెస్మండ్ టుటు
 | దక్షిణాఫ్రికాకు చెందిన మతాధికారి, ఉద్యమకారుడు
 |
| 13.
 | 2006
 | నెల్సన్ మండేలా
 | దక్షిణాఫ్రికా మాజీ అధ్యక్షుడు
 |
| 14
 | 2013
 | చండీ ప్రసాద్ భట్
 | పర్యావరణ వేత్త, సామాజిక ఉద్యమకారుడు
 |
| 15
 | 2014
 | భారతీయ అంతరిక్ష పరిశోధనా సంస్థ
 |  |
| 16
 | 2015
 | వివేకానంద కేంద్ర
 |  |
| 17
 | 2016
 | అక్షయపాత్ర ఫౌండేషన్
 |  |
| 18
 | 2016
 | సులభ్ ఇంటర్నేషనల్
 |  |
| 19
 | 2017
 | ఏకాల్ అభియాన్ ట్రస్టు
 |  |
| 20
 | 2018
 | యోహే సరకావా
 |  |
| 21
 | 2019
 | కాబూస్ బిల్ సైద్ ఆల్ సైద్
 |  |
| 22
 | 2020
 | షేక్ ముజబూర్ రహమాన్
 |  |
| 23
 | 2021
 | గీతా ప్రెస్
 | ప్రచురణ సంస్థ
 |

## ఇవీ చూడండి

* శాంతి
* మహాత్మా గాంధీ
* ఆటమ్స్ పీస్ అవార్డు
* గాంధీ మెమోరియల్ ఇంటర్నేషనల్ ఫౌండేషన్
* గాంధీ శాంతి అవార్డు
* పురస్కారాలు

## మూలాలు
# రాయ్‌చంద్ బోరల్

| రాయ్‌చంద్ బోరల్ |
| --- |
| 2013 నాటి స్టాంపుపై రాయ్‌చంద్ బోరల్ |
| జననం | రాయ్‌చంద్ బోరల్ (1903-10-19)1903 అక్టోబరు 19 కలకత్తా, బెంగాల్ ప్రెసిడెన్సీ, బ్రిటిషు భారతదేశం |
| మరణం | 1981 నవంబరు 25(1981-11-25) (వయసు: 78) కోల్‌కతా, పశ్చిమ బెంగాల్ |
| జాతీయత | భారతీయుడు |
| వృత్తి | సంగీత దర్శకుడు |

**రాయ్‌చంద్ బోరల్** (1903 అక్టోబరు 19 - 1981 నవంబరు 25) భారతీయ స్వరకర్త. సంగీత ప్రియులు అతన్ని భారతదేశంలో చలనచిత్ర సంగీత పితామహుడిగా పరిగణిస్తారు.

1978లో భారత ప్రభుత్వం భారతీయ సినిమా రంగంలో అందించే అత్యున్నత పురస్కారమైన దాదాసాహెబ్ ఫాల్కే అవార్డును అందుకున్నాడు. అదే సంవత్సరం జాతీయ సంగీత నాటక అకాడమీ అందించే సంగీత నాటక అకాడమీ పురస్కారాన్ని కూడా అందుకున్నాడు.

## ప్రారంభ జీవితం, శిక్షణ

బోరల్ కలకత్తాలో జన్మించాడు. అతని తండ్రి లాల్ చంద్ బోరల్, ఒక శాస్త్రీయ సంగీతకారుడు (*ధ్రుపద్* నిపుణుడు). అతను కలకత్తా హైకోర్టు తొలి న్యాయవాదులలో ఒకరైన నోబిన్ చంద్ బోరల్ మనవడు. నోబిన్ చంద్ హూగ్లీ-కలకత్తాకు చెందిన లక్షాధికారి, పరోపకారి అయిన సాగర్‌లాల్ దత్తా చిన్న కుమార్తెను వివాహం చేసుకున్నాడు. లాల్ చంద్‌ ముగ్గురు కుమారుల్లో రాయ్ చంద్ చిన్నవాడు. రాంపూర్, గ్వాలియర్ నుండి సంగీతకారులను తరగతులకు ఆహ్వానించారు. వీరిలో రాంపూర్-సహస్వాన్ ఘరానాకు చెందిన ఉస్తాద్ ముష్తాక్ హుస్సేన్ ఖాన్, మాసిత్ ఖాన్ (తబలా వాయించేవాడు), ఉస్తాద్ హఫీజ్ అలీ ఖాన్ (సరోద్ వాయించేవాడు) ఉన్నారు. రాయ్ చంద్ తబలాపై "సత్ సంగత్" నేర్చుకున్నాడు. లక్నో, అలహాబాద్, బెనారస్‌లలో సంగీత సమావేశాలకు హాజరయ్యాడు.

## కెరీర్

రాయ్‌చంద్ బోరల్ భారతీయ చలనచిత్ర సంగీతానికి మార్గదర్శకుడిగా గుర్తింపు పొందాడు. పంకజ్ మల్లిక్‌తో పాటు, అతను న్యూ థియేటర్స్ సంగీత విభాగానికి బాధ్యత వహించాడు. అప్పటి నుండి చలనచిత్ర సంగీతంలో న్యూ థియేటర్స్ ప్రమాణాలను నిర్దేశించింది. వారు తొలినాళ్లలో చలనచిత్ర సంగీతాన్ని కూడా రూపొందించారు. హిందీ చలనచిత్ర సంగీతంలో మొదటి 20-30 సంవత్సరాలు వారి బాణీని ఎక్కువగా అనుసరించారు. సైగల్ వర్ధమాన కెరీర్‌ను రూపొందించడంలో కూడా ఆయన బాధ్యత వహించాడు. అనిల్ బిశ్వాస్, బోరల్‌ను 'చలనచిత్ర సంగీతంలో భీష్మ పితామహుడు' అని పిలిచాడు.

ఇండియన్ బ్రాడ్‌కాస్టింగ్ కంపెనీ స్థాపించబడిన 1927 లోనే బోరల్ అందులో చేరాడు. 1931 లో నిశ్శబ్ద యుగంలో న్యూ థియేటర్స్‌కు మారాడు. ఉత్తర భారతదేశం నుండి గజల్ శైలిని 19వ శతాబ్దపు బెంగాలీ ట్యూన్‌లలోకి తీగ వాయిద్య మాధ్యమంతో మేళవించాడు. 1935లో, అతను మొదటిసారిగా హిందీ చలనచిత్రం *ధూప్ చావోన్* (1935)లో ప్లేబ్యాక్ గానాన్ని ప్రవేశపెట్టాడు. "మై ఖుష్ హోనా చాహున్" పాటలో పారుల్ ఘోష్ నేతృత్వంలో మహిళలే పాడిన బృందగానాన్ని సుప్రభా సర్కార్, హరిమతితో కలిసి నృత్య సన్నివేశంలో చిత్రీకరించారు. 1953లో బొంబాయికి వచ్చిన తర్వాత బోరల్, లతా పాటలతో *దర్ద్-ఎ-దిల్* (1953) కోసం సంగీతం సమకూర్చారు. కొన్ని ప్రాథమిక రికార్డులకు ఆయన సంగీతం సమకూర్చాడు. *అంజన్‌గఢ్* (1948) న్యూ థియేటర్స్‌తో అతని చివరి ప్రసిద్ధ చిత్రం. దివంగత అనిల్ బిశ్వాస్ ఆయనను భారతీయ సినిమా సంగీత పితామహుడని కీర్తించాడు. ఆయన 70–75 చిత్రాలకు సంగీత దర్శకత్వం వహించాడు. వీటిలో హిందీ, బెంగాలీ చిత్రాలు కూడా ఉన్నాయి.

ఆయన 1978లో 75 సంవత్సరాల వయసులో భారతీయ సినిమాలో అత్యున్నత పురస్కారమైన దాదాసాహెబ్ ఫాల్కే అవార్డును అందుకున్నాడు. అదే సంవత్సరంలో ఆయన సృజనాత్మక, ప్రయోగాత్మక సంగీత విభాగంలో సంగీత నాటక అకాడమీ అవార్డును కూడా అందుకున్నాడు. ఇది జాతీయ సంగీత నాటక అకాడమీ, ప్రదర్శన కళాకారుడికి ఇచ్చే అత్యున్నత పురస్కారం.

రాయ్‌చంద్ 1981 లో, 78 సంవత్సరాల వయసులో మరణించాడు.

## హిందీ ఫిల్మోగ్రఫీ

## మూలాలు
# ఇజం

| ఇజం |
| --- |
| దర్శకత్వం | పూరీ జగన్నాథ్ |
| రచన | పూరీ జగన్నాథ్ (కథ /స్క్రీన్‌ప్లే/డైలాగులు) |
| నిర్మాత | నందమూరి కళ్యాణ్ రామ్ |
| తారాగణం | నందమూరి కళ్యాణ్ రామ్ అదితి ఆర్య జగపతి బాబు |
| ఛాయాగ్రహణం | ముఖేష్ జి |
| కూర్పు | జునాయిడ్ సిద్దిఖి |
| సంగీతం | అనూప్ రూబెన్‌&స్ |
| నిర్మాణ సంస్థ | యన్.టి.ఆర్. ఆర్ట్స్ |
| పంపిణీదార్లు | దిల్ రాజు |
| విడుదల తేదీ | 2016 అక్టోబరు 21 (2016-10-21) |
| సినిమా నిడివి | 130నిమిషాలు |
| దేశం | భారత దేశము |
| భాష | తెలుగు |
| బడ్జెట్ | 26 కోట్లు |

**ఇజం**  2016 తెలుగు సినిమా. కళ్యాణ్ రామ్ ప్రొడ్యూసర్, హీరో. పూరీ జగన్నాధ్ డైరెక్టర్. మ్యూజిక్ అనూప్ రూబెన్స్. విడుదల 2016.

## నటులు

* కళ్యాణ్ రామ్
* అదితి ఆర్య
* జగపతిబాబు - విలన్

## మూలాలు

## ఇతర లింకులు
# మెహబూబా

మెహబూబా సినిమా పోస్టర్
**మెహబూబా**  2018లో విడుదలైన తెలుగు సినిమా. ప్రముఖ దర్శకుడు పూరీ జగన్నాధ్ దర్శకత్వం వహిస్తూ ఆయన తనయుడు ఆకాశ్ కథానాయకుడిగా నటిస్తున్న చిత్రమిది.నేహా శెట్టి కథానాయిక. ఇండో–పాక్‌ బోర్డర్‌ నేపథ్యంలో సాగే ప్రేమకథగా ఈ చిత్రం తెరకెక్కింది.1971లో భారత్, పాకిస్తాన్ ల మధ్య జరిగిన యుద్ధ నేపథ్యంలో ఈ సినిమాను తెరకెక్కిస్తున్నట్టుగా చిత్ర బృందం ప్రకటించింది.ఈ సినిమా పునర్జన్మల నేపథ్యంలో తెరకెక్కిస్తున్నారట. భారత్ పాక్ యుద్ధం కాలంలో చనిపోయిన ప్రేమ జంట తిరిగి ఈ కాలంలో పుట్టడం అనే కథాంశంతో ఈ సినిమా తెరకెక్కిస్తున్నారన్నారు. పూరి తన సొంత బ్యానర్ లో మెహబూబా సినిమాను నిర్మిస్తున్నారు.

## కథ

## తారాగణం

* ఆకాశ్ పూరి
* నేహా శెట్టి
* శ్రీకాంత్‌ అయ్యంగర్‌
* అజయ్ కతుర్వార్

## సాంకేతికవర్గం

* దర్శకత్వం - పూరీ జగన్నాధ్
* సంగీతం - సందీప్ చౌతా

## మూలాలు

## బయటి లంకెలు

* యూటూబ్ లో చిత్ర ప్రచార చిత్రం
* నిర్మాణం పూర్తిచేసుకున్న మెహబూబా
* ఆకట్టుకుంటున్న మెహబూబా ప్రచార చిత్రం
# పైసా వసూల్

| పైసా వసూల్ |
| --- |
|  |
| దర్శకత్వం | పూరీ జగన్నాథ్ |
| రచన | పూరీ జగన్నాథ్ (story /screenplay /dialogues) |
| నిర్మాత | వి. ఆనంద ప్ర‌సాద్‌ |
| తారాగణం | నందమూరి బాలకృష్ణ శ్రియా సరన్ |
| ఛాయాగ్రహణం | ముకేష్. జి |
| కూర్పు | జునైద్ సిద్దిఖి |
| సంగీతం | అనూప్ రూబెన్స్ |
| నిర్మాణ సంస్థ | భ‌వ్య క్రియేష‌న్స్‌ |
| విడుదల తేదీ | 2017 సెప్టెంబరు 1 (2017-09-01) |
| సినిమా నిడివి | 142 నిమిషాలు |
| దేశం | భారతదేశం |
| భాష | తెలుగు |

**పైసా వసూల్**  2017లో విడుదలైన తెలుగు సినిమా.

## కథ

బాబ్ మార్లే(విక్ర‌మ్ జీత్‌) ఓ పెద్ద అధో జగత్తు నేరగాడు (మాఫియా డాన్‌). పోర్చుగల్లో ఉంటాడు. బాబ్ త‌మ్ముడు స‌న్ని(అమిత్‌)ను భారతీయ నిఘా అధికారి చంపేస్తాడు. దాంతో మనదేశంపై ప‌గబ‌ట్టిన బాబ్ ఇండియాలో మార‌ణ హోమం సృష్టించేయాల‌ని నిర్ణ‌యించుకుంటాడు. బాబ్‌కు మనదేశంలో ఓ మంత్రి(కృష్ణ‌కాంత్‌) స‌హా స్థానిక మాఫియా అండ‌గా ఉంటుంది. హైద‌రాబాద్‌లో రెండు, మూడు చోట్ల బాంబు పేలుళ్లు జ‌రుగ‌ుతాయి. అమాయ‌కులైన జ‌నం చ‌నిపోతారు. పోలీస్ అధికారుల‌ను మాఫియా గ్యాంగ్ చంపేస్తుంటుంది. అలాంటి స‌మ‌యంలో రా చీఫ్‌(క‌బీర్ బేడి), ఓ నేరగాడిని ఈ మాఫియాకు వ్య‌తిరేకంగా వాడుకుని అంతమొందించాల‌నుకుంటాడు. అందులో భాగంగా తేడాసింగ్‌(నందమూరి బాలకృష్ణ)తో పోలీస్ శాఖ ఒప్పందం కుదుర్చుకుంటుంది. తేడాసింగ్ త‌ను ఉండే వీధిలో త‌న ప‌క్కింట్లో ఉండే హారిక‌(ముస్కాన్‌) వెంట‌ప‌డుతుంటాడు. హారిక తన అక్క‌య్య సారిక‌(శ్రియా) కోసం వెతుకుతూ ఉంటుంది. పోర్చుగ‌ల్ వెళ్లిన సారిక క‌న‌ప‌డకుండా పోతుంది. అయితే చివ‌ర‌కు హారికకు, త‌న‌ అక్క‌య్య సారిక‌కు, తేడాసింగ్‌కు మ‌ధ్య ఓ సంబంధం ఉంద‌ని తెలుస్తుంది. ఆ సంబంధం ఏంటి? అస‌లు తేడా సింగ్ ఎవ‌రు? సారిక‌, హారిక కుటుంబానికి తేడాసింగ్ ఎందుకు ద‌గ్గ‌ర‌వుతాడు? అస‌లు సారిక ఏమవుతుంది? అనే విష‌యాలలు మిగిలిన కథలో భాగం.

## తారాగణం

* నంద‌మూరి బాల‌కృష్ణ‌
* శ్రియాశ‌ర‌న్‌
* ముస్కాన్ సేథీ
* కైరా ద‌త్‌
* క‌బీర్ బేడి
* విక్ర‌మ్ జీత్‌
* పృథ్వీరాజ్‌
* అలీ

## పాటల జాబితా

* పైసా వసూల్ , రచన: భాస్కర భట్ల రవికుమార్, గానం. డాలర్ మెహందీ, ఉమా నేహా, అనురాగ్ కులకర్ణి
* కన్ను కన్ను కలిశాయి, రచన: భాస్కర భట్ల రవికుమార్, గానం. అనూప్ రూబెన్స్, జితిన్ రాజ్, శ్రీ కావ్య చందన
* మామా ఎక్ పెగ్ లా, రచన: భాస్కర భట్ల రవికుమార్, గానం. నందమూరి బాలకృష్ణ, దివ్య దివాకర్
* కంటి చూపు చెబుతుంది, (రీమిక్స్) రచన: ఆరుద్ర, గానం. మనో
* పదమారి , రచన: పులగం చిన్న నారాయణ, గానం. మనో, గీతా మాధురి
* తేడా సింగ్ (థీమ్ సాంగ్) ఇన్స్ట్రుమెంటల్, మ్యూజిక్ బిట్

## సాంకేతికవర్గం

* బ్యాన‌ర్: భ‌వ్య క్రియేష‌న్స్‌
* సంగీతం: అనూప్ రూబెన్స్‌
* సినిమాటోగ్ర‌ఫీ: ముఖేష్‌.జి
* ఎడిటింగ్: జునైద్ సిద్ధిఖీ
* నిర్మాత: వి.ఆనంద ప్ర‌సాద్‌
* క‌థ‌, మాట‌లు, స్క్రీన్‌ప్లే, ద‌ర్శ‌క‌త్వం: పూరీ జగన్నాథ్

## మూలాలు

## బయటి లంకెలు
# అజ్ఞాతవాసి

| అజ్ఞాతవాసి |
| --- |
|  |
| దర్శకత్వం | త్రివిక్రమ్ శ్రీనివాస్ |
| రచన | త్రివిక్రమ్ శ్రీనివాస్ |
| నిర్మాత | ఎస్. రాధాకృష్ణ |
| తారాగణం | * పవన్ కల్యాణ్
* కీర్తి సురేష్
* అనూ\_ఇమాన్యుల్
* కుష్బూ
 |
| ఛాయాగ్రహణం | వి. మణికండన్ |
| కూర్పు | కోటగిరి వెంకటేశ్వరరావు |
| సంగీతం | అనిరుధ్ రవిచందర్ |
| నిర్మాణ సంస్థలు | హారిక & హాసినీ క్రియేషన్స్ |
| విడుదల తేదీ | 2018 జనవరి 10 (2018-01-10) |
| దేశం | భారతదేశం |
| భాష | తెలుగు |

**అజ్ఞాతవాసి** త్రివిక్రమ్ శ్రీనివాస్ దర్శకత్వంలో పవన్ కల్యాణ్ కథానాయకుడిగా 2018లో విడుదలైన సినిమా. ఇందులో కీర్తి సురేష్, అను ఇమ్మాన్యుయేల్ కథానాయికలుగా నటించారు.

## కథ

హీరో తన తండ్రిని చంపిన వారిని తెలుసుకోటానికి తన సొంత కంపెనీలో ఉద్యోగిగా వస్తాడు. వాళ్ళని కనుగొని చంపటమే ఈ సినిమా కథ.

## తారాగణం

పవన్ కల్యాణ్ ఇందులో ఓ సాఫ్టువేర్ ఉద్యోగిగా కనిపిస్తాడు. అతనికి మరదలి పాత్రలో కీర్తి సురేష్ నటిస్తుంది.

* అభిషిక్త్ భార్గవ్ / బాలసుబ్రమణ్యంగా పవన్ కళ్యాణ్
* సుకుమారిగా కీర్తీ సురేష్
* సుర్యకాంతంగా అనూ\_ఇమాన్యుల్
* ఇంద్రాని భార్గవ్గా కుష్బూ
* సీతారాంగా ఆది పినిశెట్టి
* గొవింద భార్గవ్ లేదా విందాగా బొమన్ ఇరాని
* అప్పాజిగా తనికెళ్ళ భరణి
* వర్మగా రావు రమేశ్
* శర్మగా మురళీ శర్మ
* ఏ.సి.పి.గా సంపత్ రాజ్
* క్రిష్నవేని భార్గవ్గా ఇంద్రజా
* బాల సుబ్రమణ్యంగా వెన్నెల కిశోర్
* ఆదిత్య బండారుగా అజయ్
* దీనబంధుగా సమీర్
* ఆదిత్య బండారు సొదరుడుగా జయప్రకాష్
* కోటెశ్వర రావుగా రఘు బాబు
* రాకిశ - జయ బదలాని
* శ్రీకాంత్‌ అయ్యంగర్‌

## సాంకేతిక వర్గం

* దర్శకుడు: త్రివిక్రమ్ శ్రీనివాస్
* రచన: త్రివిక్రమ్ శ్రీనివాస్
* సంగీతం: అనిరుధ్ రవిశంకర్
* గీత రచయితలు: శ్రీమణి, సిరివెన్నెల సీతారామశాస్త్రి, భాస్కరభట్ల రవికుమార్, ఊత్తుక్కాడు శ్రీ వెంకటసుబ్బ అయ్యర్ కృతి
* నేపథ్య గానం: పద్మలత, నిరంజన, రమణన్, నకాష అజీజ్,అర్జున్ చండీ,పవన్ కళ్యాణ్, అనిరుద్ రవిశంకర్
* ఛాయా గ్రహణం: వి.మణికండన్
* కూర్పు: కోటగిరి వెంకటేశ్వరరావు
* నిర్మాత: ఎస్.రాధాకృష్ణ
* నిర్మాణ సంస్థ: హారికా, హాసిని క్రియేషన్స్
* విడుదల:10:01:2018.

## సంగీతం

అనిరుధ్ రవిచందర్ ఈ సినిమాకు సంగీతం సమకూర్చాడు. ఆడియో డిసెంబరు 19, 2017 న విడుదలైంది.

బయటికొచ్చి చూస్తే, రచన: శ్రీమణి, గానం. అనిరుద్ రవిచందర్

గాలి వాలుగా , రచన: సిరివెన్నెల సీతారామశాస్త్రి, గానం.అనిరుద్ రవిచందర్

ధగ ధగ మనే , రచన: శ్రీమణి, గానం . అనిరుద్ రవిచందర్

కొడకా కోటేశ్వర రావు, రచన: భాస్కర భట్ల రవికుమార్, గానం. పవన్ కళ్యాణ్

ఎ బి ఎవరో నీ బేబీ , రచన: శ్రీమణి , గానం.నకాష అజీజ్, అర్జున్ చండీ

స్వాగతం కృష్ణా ,: రచన: ఊత్తుక్కడు శ్రీ వెంకట సుబ్బ ఐయేర్ కృతి , గానం.పద్మలతా , నిరంజన, రమణన్.

## రికార్డులు

యూనివర్సల్ స్టూడియోస్ లోని సిటీ వాక్ థియేటర్స్ లో ప్రదర్శించబడిన తొలి భారతీయ చిత్రంగా ఈ చిత్రం రికార్డును సృష్టించినది.

## వివాదాలు

ఈ చిత్రం ఫ్రెంచి సినిమా **లార్గో వించ్**  నుండి కాపీ కొట్టబడినదని, అయితే ఫ్రెంచి సినిమా యొక్క నకలు హక్కులు T-Series సంస్థ అప్పటికే పొంది ఉన్నదని, ఈ చిత్రానికి చట్టపరమైన ఇబ్బందులు తప్పవని పుకార్లు షికార్లు చేసాయి.

## మూలాలు
# వి (సినిమా 2020)

| వి (సినిమా 2020) |
| --- |
| (సినిమా 2020) విడుదల పోస్టరు |
| దర్శకత్వం | ఇంద్రగంటి మోహన కృష్ణ |
| రచన | ఇంద్రగంటి మోహన కృష్ణ |
| స్క్రీన్ ప్లే | ఇంద్రగంటి మోహన కృష్ణ |
| కథ | ఇంద్రగంటి మోహన కృష్ణ |
| నిర్మాత | దిల్ రాజు శిరీష్ లక్ష్మణ్ హర్షిత్ రెడ్డి |
| తారాగణం | * నాని (నటుడు)
* పోసాని సుధీర్ బాబు
* నివేదా థామస్
* అదితి రావు హైదరి
 |
| ఛాయాగ్రహణం | పి.జి విందా |
| కూర్పు | మార్తాండ్ కె. వెంకటేష్‌ |
| సంగీతం | **Score** ఎస్.ఎస్. తమన్ **Songs** అమిత్ త్రివేది |
| నిర్మాణ సంస్థ | శ్రీ వెంకటేశ్వర క్రియేషన్స్‌ |
| పంపిణీదార్లు | అమెజాన్ ప్రైమ్ వీడియో |
| విడుదల తేదీ | 2020 సెప్టెంబరు 5 (2020-09-05) |
| సినిమా నిడివి | 140 minutes |
| దేశం | భారతదేశం |
| భాష | తెలుగు |
| బడ్జెట్ | ₹25 crore |

‌

'వి' తెలుగు క్రైమ్ స‌స్పెన్స్ థ్రిల్ల‌ర్ సినిమా . శ్రీ వెంకటేశ్వర క్రియేషన్స్‌ పై దిల్ రాజు నిర్మించిన ఈ చిత్రానికి ఇంద్రగంటి మోహనకృష్ణ దర్శకత్వం వహించాడు. నాని, సుధీర్ బాబు, నివేదా థామ‌స్, అదితి రావు హైదరీ ముఖ్య పాత్రల్లో నటించారు.

## చిత్రనిర్మాణం

శ్రీ వెంకటేశ్వర క్రియేషన్స్‌ బ్యానర్ పై దిల్‌రాజు నిర్మించిన ఈ చిత్రానికి మోహనకృష్ణ ఇంద్రగంటి దర్శకత్వం వహించాడు. ఈ సినిమాతో హీరోగా నాని 25 చిత్రాల మైలురాయిని చేరుకున్నాడు.కరోనా వైరస్‌, లాక్‌డౌన్‌ కారణంగా థియేటర్లు మూతబడటంతో ఈ సినిమా 2020సెప్టెంబ‌ర్ 5న అమెజాన్‌ ప్రైమ్‌ వేదికగా ఓటీటీలో విడుదైలంది.

## నటీనటులు

* నాని (నటుడు) - ఎండ్లూరి విష్ణు
* పోసాని సుధీర్ బాబు - డీసీపీ ఆదిత్య
* నివేదా థామస్ - అపూర్వ రామానుజన్
* అదితి రావు హైదరి - సాహెబా
* వెన్నెల కిషోర్ - మన్సూర్
* తనికెళ్ళ భరణి - వై. వి. నరేంద్ర
* నరేష్ - ఆదిత్య తండ్రి
* రోహిణి (నటి) - శ్రీలత, అపూర్వ అమ్మ
* తలైవాసల్ విజయ్ - రామానుజన్, అపూర్వ నాన్న
* వినయ్ వర్మ - సాదిక్ హస్సన్
* హరీశ్ ఉత్తమన్- రంజిత్
* ఆదర్శ్ బాలకృష్ణ - శరత్
* రవి వర్మ - కేకే.
* మధుసూదన్ రావు - మల్లికార్జున్
* రాజా చేంబోలు - రత్నకుమార్
* శ్రీకాంత్‌ అయ్యంగర్‌ రషీద్
* జయప్రకాష్ - జయరాజ్
* ఆనంద చక్రపాణి - హోమ్ మంత్రి
* రజిత - రమణి
* గెటప్ శ్రీను
* వైభవి జోషి

## మూలాలు
# ప్రతిరోజూ పండగే

| ప్రతిరోజూ పండగే |
| --- |
| ప్రతిరోజూ పండగే సినిమా పోస్టర్ |
| దర్శకత్వం | దాసరి మారుతి |
| రచన | దేవా దత్తా |
| స్క్రీన్ ప్లే | దాసరి మారుతి |
| కథ | దాసరి మారుతి |
| నిర్మాత | బన్ని వాసు అల్లు అరవింద్ (సమర్పణ) |
| తారాగణం | * సాయి ధరమ్ తేజ్
* రాశి ఖన్నా
* సత్యరాజ్
* రావు రమేష్
 |
| ఛాయాగ్రహణం | జయకుమార్ |
| కూర్పు | కోటగిరి వెంకటేశ్వరరావు |
| సంగీతం | ఎస్. తమన్ |
| నిర్మాణ సంస్థలు | యువీ క్రియేషన్స్ గీతా ఆర్ట్స్2 పిక్చర్స్ |
| విడుదల తేదీ | 2019 డిసెంబరు 20 (2019-12-20) |
| దేశం | భారతదేశం |
| భాష | తెలుగు |
| బడ్జెట్ | 25 కోట్లు |

**ప్రతిరోజూ పండగే** 2019, డిసెంబరు 20న విడుదలైన తెలుగు చలనచిత్రం. దాసరి మారుతి దర్శకత్వం వహించిన ఈ చిత్రంలో సాయి ధరమ్ తేజ్, రాశి ఖన్నా, సత్యరాజ్, రావు రమేష్ నటించారు. యువీ క్రియేషన్స్, గీతా ఆర్ట్స్2 పిక్చర్స్ పతాకంపై బన్ని వాసు నిర్మించిన ఈ చిత్రానికి ఎస్. తమన్ సంగీతం, జయకుమార్ సినిమాటోగ్రఫి, కోటగిరి వెంకటేశ్వరరావు ఎడిటింగ్ అందించారు.

## కథ

## నటవర్గం

* సాయి ధరమ్ తేజ్
* రాశీ ఖన్నా
* సత్యరాజ్
* రావు రమేష్
* విజయకుమార్
* విజయ నరేష్
* ప్రభ
* మురళీ శర్మ
* అజయ్
* శ్రీకాంత్‌ అయ్యంగర్‌
* హరితేజ
* సత్యం రాజేష్
* గాయత్రి భార్గవి
* భరత్ రెడ్డి
* ప్రవీణ్
* సుహాస్
* మహేష్ ఆచంట

## పాటల జాబితా

* ప్రతిరోజూ పండుగే , రచన: కృష్ణకాంత్, గానం.శ్రీకృష్ణ
* ఓ బావా , రచన: కృష్ణకాంత్, గానం.సత్య యామిని , మోహన భోగరాజు , హరితేజ
* తకిట తకిట, రచన: కాసర్ల శ్యామ్ , గానం.రాహూల్ సింప్లీ గంజ్ , గీతా మాధురి
* చిన్నతనమే , రచన సిరివెన్నెల సీతారామశాస్త్రి,గానం.విజయ్ యేసు దాస్
* యూ ఆర్ మై హై, రచన: శ్రీజో , గానం.రాశిఖన్నా , దీపు , రాహుల్ నంబియార్.

## సాంకేతికవర్గం

* కథ, స్క్రీన్ ప్లే, దర్శకత్వం: దాసరి మారుతి
* నిర్మాత: బన్ని వాసు, అల్లు అరవింద్ (సమర్పణ)
* రచన: దేవా దత్తా
* సంగీతం: ఎస్. తమన్
* ఛాయాగ్రహణం: జయకుమార్
* కూర్పు: కోటగిరి వెంకటేశ్వరరావు
* నిర్మాణ సంస్థ: యువీ క్రియేషన్స్, గీతా ఆర్ట్స్2 పిక్చర్స్

## నిర్మాణం

### ప్రారంభం

2019, జూన్‌లో పూజా కార్యక్రమాలతో, ముహూర్తం షాట్ చిత్రీకరణతో ఈ చిత్రం లాంఛనంగా ప్రారంభమైంది. ఈ కార్యక్రమానికి దిల్ రాజుతోపాటు చిత్ర నటీనటులు, సాంకేతిక నిపుణులు హాజరయ్యారు.

### చిత్రీకరణ

2019, జూలై నెలలో రెగ్యులర్ చిత్రీకరణ హైదరాబాదులో ప్రారంభమైంది. 2019, సెప్టెంబరులో ఈ చిత్రంలోని గ్రామీణ నేపథ్య సన్నివేశాల చిత్రీకరణ కోసం చిత్ర యూనిట్ రాజమండ్రికి వెళ్ళింది.

## విడుదల

ఈ చిత్రం 2019, డిసెంబరు 20న విడుదలయింది.

### ప్రచారం

గీతా ఆర్ట్స్ 2019, సెప్టెంబరు 12వ తేదీన వివిధ వేదికల్లో ఈ చిత్ర ఫస్ట్‌లుక్‌ను విడుదల చేసింది. 2019, అక్టోబరు 15న చిత్ర టీజర్‌ను విడుదల చేసి, సినిమా విడుదల తేదీని ప్రకటించింది. దీపావళి పండుగ సందర్భంగా చిత్రంలోని నటీనటులందరి ఫోటోలతో ఒక పోస్టర్‌ను విడుదలచేసింది.

## మూలాలు

## ఇతర లంకెలు

* ఇంటర్నెట్ మూవీ డేటాబేసు లో *ప్రతిరోజూ పండగే*